கேள்வி: கருமாணிக்கன் குறித்து விரிவாக சொல்லுங்கள்.
பதில்: கருமாணிக்கன் என்னும் பெயரில் இருவர் இருந்தனர். இருவரும் அண்ணன் தம்பியர். தொண்டைமான் வழியில் வந்தவர்கள். ஒருவன் மாரீங்கூர் கோயிலுக்கு நிலம் வழங்கியவன். நடுநாட்டுத் திருக்கோவலூர் வட்டம் இராசேந்திர சிங்கநல்லூராகிய மாரீங்கூர் சிவன் கோயில் கல்வெட்டு (கல்வெட்டு நாள் 06 – 10 0 1341) – சதாசிவ பண்டாரத்தார் ஆய்வு முடிவு. மற்றொரு கருமாணிக்கன் என்பவன் கப்பல் கோவை என்னும் நூலின் பாட்டுடைத் தலைவர் இவன் புதுக்கோட்டைச்‌ சீமையில்‌ உள்ளது கப்பலூர், துவரங்குறிச்சி என்னும்‌ ஊர்களையுடைய பகுதிகளை ஆண்டுவந்த குறுநிலமன்னன். பாண்டியனுடைய படைத்தலைவன். பாண்டியனுக்கு உட்பட்ட ஆட்சித் தலைவன். கருமாசிக்கன் கைதவர்க்குப் பாராளும் வீரர் பரிவீர நாராயணன் – சாசனம் 261. தொண்டைமான் யாதவராயன் என்னும் பட்டம் பெற்றவன். இவன் மாணிக்க ஆழ்வான் எனவும் போற்றப்படுபவன். பாண்டிமண்டலத்து முத்தூற்றுக் கூற்றத்து கப்பலூரானுலகளந்த சோழநல்லூர் கரியமாணிக்க ஆழ்வான் திருவுடை நாயகனான வீரபாண்டியக் காளிங்கராயர் – மாறவர்மன் சாரிபுவன சக்கரவர்த்தி பராக்கிரம பாண்டியன் ஆட்சிக்காலம் 7ஆம் ஆண்டு (கி. பி. 1341) கல்வெட்டு.